CELEX: 62021TN0598
Language: fi
Date: 2021-09-20 00:00:00
Title: Asia T-598/21: Kanne 20.9.2021 – Euranimi v. komissio

8.11.2021   
            
            
               FI
            
            
               Euroopan unionin virallinen lehti
            
            
               C 452/45
            
         
      Kanne 20.9.2021 – Euranimi v. komissio
      (Asia T-598/21)
      (2021/C 452/57)
      Oikeudenkäyntikieli: englanti
      
         Asianosaiset
      
      
         Kantaja: European Association of Non-Integrated Metal Importers & distributors (Euranimi) (Bryssel, Belgia) (edustajat: asianajajat M. Campa, D. Rovetta, P. Gjørtler ja V. Villante,)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission täytäntöönpanoasetuksen (EU) 2019/159 muuttamisesta tiettyjen terästuotteiden tuonnissa sovellettavan suojatoimenpiteen voimassaolon jatkamiseksi 24.6.2021 annetun komission täytäntöönpanoasetuksen (EU) 2021/1029 (EUVL 2021, L 225I, s. 1);
               
            
                  —
               
               
                  velvoittamaan Euroopan komission korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että komissio on rikkonut tuontiin sovellettavasta yhteisestä järjestelmästä 11.3.2012 annetun Euroopan parlamentin ja neuvoston asetuksen (EU) 2015/478 (1) 19 artiklaa kun se on tehnyt ilmeisen arviointivirheen määrittäessään vakavaa haittaa ja vakavan haitan todennäköisyyttä.
               
            
                  2)
               
               
                  Toinen kanneperuste, joka perustuu siihen, että komission arviot merkityksellisistä markkinatiedoista ja suojatoimenpiteiden lopettamiseen liittyvästä vaihtoehdosta ovat ilmeisen virheellisiä. Kun otetaan huomioon poikkeuksellinen tilanne maailmanmarkkinoilla, komissio ei myöskään ole noudattanut velvollisuuttaan ottaa huomioon tutkimusajanjakson jälkeistä aikaa vuonna 2021.
               
            
         (1)  EUVL L 83, 27.3.2015, s. 16.